দক্ষিণ রাঢ়ী কায়স্থ

দক্ষিণ রাঢ়ী কায়স্থ হলো বাঙালি কায়স্থদের চারটি শ্রেণীর মধ্যে অন্যতম একটি শ্রেণী। মধ্যযুগ থেকে ব্রিটিশ শাসনকাল অব্দি এই শ্রেণীর কায়স্থরা বাঙালি সমাজে সুপ্রসিদ্ধ ছিল।

 অবস্থান 
মূলত দক্ষিণ রাঢ় ও তৎসংলগ্ন অঞ্চল (দক্ষিণ বর্ধমান, নদীয়া, মুর্শিদাবাদের পূর্বাংশ, হুগলী, হাওড়া, কলকাতা, ২৪ পরগনা, মেদিনীপুর) এবং চট্টগ্রামে এই শ্রেণীর কায়স্থদের সংখ্যাধিক্য ছিল।

 বিভাগ
দক্ষিণ রাঢ়ী কায়স্থরা মূলত দুই ভাগে বিভক্ত - কুলীন ও মৌলিক।

১) কুলীন - ঘোষ (আকনা, বালি সমাজ), বসু (বাগাণ্ডা, মাহীনগর সমাজ), মিত্র ( বড়িশা, টেকা সমাজ) এই তিনঘর।

২) মৌলিক কায়স্থগণ আবার দুইভাগে বিভক্ত। যথা - 

 সিদ্ধ মৌলিক - এরা আটঘর নামেও পরিচিত। এদের পদবিগুলি হলো "দেব, মৌদ্গল্যা গোত্রীয় দত্ত, দাস, সিংহ, কর, সেন, গুহ, পালিত" ।

 সাধ্য মৌলিক - এরা বাহাত্তর ঘর নামেও পরিচিত, তবে এদের সবগুলি পদবী এখন আর দেখা যায়না। এর মধ্যে প্রচলিত কিছু পদবী হলো - নাগ, পাল, ভদ্র, ব্রহ্মা, বিষ্ণু, রুদ্র, সোম, আদিত্য, হোড়, গুণ, বর্ধন, নন্দী, ধর ইত্যাদি।

 গুরুত্বপূর্ন বংশ 
শোভাবাজার দেব রাজবংশ : গোত্র মৌদ্গল্যা।  

উলা-বীরনগরের মিত্র মুস্তাফি বংশ : গোত্র বিশ্বামিত্র।  
বালির দত্ত - আন্দুলের দত্তচৌধুরী  - হাটখোলা দত্ত বংশ : গোত্র ভরদ্বাজ। 

আন্দুল রাজবংশ (কর-রায়, মিত্র) : গোত্র ভরদ্বাজ / বিশ্বামিত্র। 

পটলডাঙ্গা বসুমল্লিক বংশ : গোত্র গৌতম। 

কোদালিয়া বসুবংশ : গোত্র গৌতম। 

আঁটপুর মিত্রবংশ : গোত্র বিশ্বামিত্র। 

মেদিনীপুর মল্লিক বংশ।